  Анжелика Тихонова корреспондент 3-тӥ куартолэзе Удмуртие Огъяросси театр марафон вуоз. Ужрадлэсь пуссэ Татарстанысь Набережные Челны карысь драмая бигер театрысь артистъёс ваёзы, ивортэ Удмуртиысь Лулчберетъя министерстволэн пресс-службаез. Театр марафон улсын Удмуртиысь Йӧскалык театрлэн сцена вылаз бускель элькунысь артистъёс куинь спектакльзэс возьматозы: кыксэ – бадӟымъёслы (бигер кылысь синхрон амалэн ӟуч кылэ берыктыса), одӥгзэ – пиналъёслы (ӟуч кылын). 3-тӥ куартолэзе 17 часын – «Слуга двух господ» спектакль (12+) (Карло Гольдонилэн пьесаезъя); 4-тӥ куартолэзе 11 часын – нылпиослы «Кошкин дом» спектакль  (0+); 4-тӥ куартолэзе 17 часын – «Смех сквозь слёзы» спектакль(12+)  (Рабит Батуллалэн пьесаезъя). Нош 6-тӥ куартолэзе Огъяросси театр марафонлэсь пуссэ Глазкарысь «Парафраз» театр Пермьысь академ «Театр-Театрлы» сётоз. Отын соос «Дуры мы, дуры!» спектакльзэс возьматозы. Пусъём, Огъяросси театр марафон 2019-тӥ арын 18-тӥ оштолэзе кутскиз.  Тодэ вайытом, куартолэзе Удмуртиысь Йӧскалык театр Степан Широбоковлэн пьесаезъя «Ой, чебер нылъёс» выль спектакльзэ возьматоз. 11-тӥ оштолэзе, Концлагерьёсын быремъёсты буре ваён нуналэ, Ижкарысь «Апрель» театр-мастерской Калыкъёслэн эшъяськон юртазы «Записки Освенцима» спектакленыз тодматоз.  Тегъёс: Лулчеберет Театр Удмуртия Татарстан Театрлэнарез  